Wo send se bloß, dia guade alde Zeida wo dia Briegel warm ond ausa knuschprig ond inna woich waret? Heit send se lommelig ond inna tiefgfrora. Heit bleibt dr schonamol der Schneidezahn im gfrierta Stecka, wenn Pech hoscht. Aber dafür hat bald jeder Bäck mehr Preise ond Auszoichnunga wia Backwara im Sortiment. Ganz ehrlich, früher send se net so arg prämiert worda, dafür hoscht des Zeig aber Essa kenna. Also han i heit morga wieder mit denne Bäckersmädla gschimpft ond trotzdem höflich gfrogt ob es ausnahmsweise koin eiskalta Wasserwecka gibt. Worauf se gsagt hend: Mir kennat doch nix macha, mir kriagat des doch so angliefert. Heilandzack, des wois ich doch au!